অতিধি (তেলুগু চলচ্চিত্র)

অতিধি (") হলো ২০০৭ সালের তেলুগু ভাষার নব্য-নোয়ার একটি ভারতীয় অ্যাকশন থ্রিলার চলচ্চিত্র। এর পরিচালনা করেছেন সুরেন্দ্র রেড্ডি এবং প্রযোজনা করেছেন কৃষ্ণ পিকচার্স প্রাইভেট লিমিটেডের অধীনে জি. রমেশ বাবু। এই চলচ্চিত্রে মহেশ বাবুর পাশাপাশি অভিনয় করেছেন অমৃতা রাও (তেলুগু চলচ্চিত্রে তার অভিষেক এবং আজ পর্যন্ত তার একমাত্র তেলুগু চলচ্চিত্র), মুরলী শর্মা এবং আশিস বিদ্যার্থী।

২০০৭ সালের ১৮ই অক্টোবর তারিখে মুক্তি পাওয়া অতিধি চলচ্চিত্রটি সমালোচকদের মিশ্র প্রতিক্রিয়ার সম্মুখীন হয়। তারা মণি শর্মার সাউণ্ডট্র্যাক এবং মহেশ বাবু, অমৃতা রাও ও মুরলী শর্মার অভিনয়ের প্রশংসা করেন কিন্তু হিংসাত্মক ও অযৌক্তিক দৃশ্যের অতিরিক্ত ব্যবহার নিয়ে বিরূপ সমালোচনাও করেন। এই চলচ্চিত্রটিটি ৪০০টি প্রেক্ষাগৃহে ৩৫ দিন ধরে চলেছিল। বাংলাদেশে ছবিটির পুনর্নির্মাণ করা হয় বাংলা ভাষায়, নাম ছিল দুর্ধ্বষ প্রেমিক।

অতিধি দিল্লিতে কারাগার থেকে মুক্তি পায় এবং তার দীর্ঘদিনের হারিয়ে যাওয়া বন্ধু অমৃতার খোঁজে বের হয়। অতিধির সাথে একটি মেয়ের দেখা  হয়, তারও নাম অমৃতা। মেয়েটিকে তার কলেজের উত্যক্তকারী কিছু ছেলে তাড়া করেছিল। অমৃতা এবং অতিধির মধ্যে অনেকবার দেখাসাক্ষাৎ হয় এবং  অমৃতা অল্পকালের মধ্যেই অতিধিকে পছন্দ করতে শুরু করে। কিন্তু নিজের অনুভূতি প্রকাশ করার আগেই অমৃতাকে হায়দ্রাবাদ চলে যেতে হয়। অমৃতা যখন তাকে বলার চেষ্টা করেছিল যে সে চলে যাচ্ছে, সেইসময় অতিধি বুঝতে পারে যে যেসব গুণ্ডাদের অবৈধ কার্যকলাপ অতিধি ব্যর্থ করে দিয়েছিল, তারা প্রতিশোধ নিতে আসছে। অতিধি ক্রমাগত অমৃতাকে বলে সেই জায়গা ছেড়ে চলে যেতে। কিন্তু সে না শোনায় অতিধি তাকে চড় মারে। পরে, অতিধি ক্ষমা চাইতে অমৃতার কাছে যায়, কিন্তু অমৃতার বদলে তার বন্ধু মাধবীর সাথে তার দেখা হয়। মাধবী তাকে বলে যে অমৃতা অতিধিকে জানাতে চেয়েছিল যে সে হায়দ্রাবাদে চলে যাচ্ছে। তারা তার সাথে দেখা করার জন্য কবরস্থানের দিকে রওনা হয়।।

মাধবী অতিধিকে অমৃতার পরিচয়ের কথা ব্যাখ্যা করে বলে, যার ফলে অতিধি বুঝতে পারে যে অমৃতা তার দীর্ঘদিনের হারিয়ে যাওয়া বন্ধু। অতিধি হায়দ্রাবাদে আসে এবং দিল্লিতে অমৃতার পরিবারের সঙ্গে দেখা করার সিদ্ধান্ত নেয়। সে জানতে পারে যে এক ভয়ঙ্কর দুর্বৃত্ত কায়সার অমৃতাকে হত্যা করতে চায়। পরে, অতিধি বুঝতে পারে যে কায়সারই সেই মানসিকভাবে অসুস্থ রোগী যে তাকে অমৃতার বাবা-মায়ের মৃত্যুর জন্য দোষারোপ করেছিল। জানা যায় যে অমৃতার বাবা-মাকে একটি বিপজ্জনক পথ থেকে বাঁচানোর পর তারা অতিধিকে দত্তক নিয়েছিল। অতিধিকে হোস্টেলে পৌঁছে দেওয়ার সময়, এক মানসিকভাবে অসুস্থ কিশোর তাদের থামায় এবং অমৃতার বাবা-মাকে গুলি করে। অতিধি সেই কিশোরটির কাছ থেকে বন্দুক কেড়ে নিতে সক্ষম হয়, কিন্তু পুলিশ ভুল বুঝে অমৃতার বাবা-মায়ের মৃত্যুর জন্যে অতিধিকে দায়ী করে এবং তাকে গ্রেপ্তার করে।

ইতিমধ্যে, ইন্সপেক্টর অজয় শাস্ত্রী কায়সারকে খুঁজে বের করার চেষ্টা করছে, কিন্তু অচিরেই তার বাড়িতে একটি বিস্ফোরণে সে মারা যায়। প্রকৃতপক্ষে কায়সার এই বিস্ফোরণের পরিকল্পনা করেছিল। অতিধি শীঘ্রই জানতে পারে যে আসলে অজয়ই হলো কায়সার। বাড়িতে বিস্ফোরণের আগেই কায়সার পালিয়ে যেতে সক্ষম হয়েছিল। বিধায়ক মাচ্ছা শ্রীনু বুঝতে পারে যে অজয় এবং কায়সার একই ব্যক্তি, বিধায়ক হৃদরোগে আক্রান্ত হয়ে মারা যায়। অমৃতাকে হত্যা করার জন্য কায়সারের দুটি প্রচেষ্টা অতিধি আটকে দেয়, এবং সে কায়সারের লোকদের হত্যা করতে সক্ষম হয়। কায়সার অমৃতা ও তার ছোট বোনকে অপহরণ করে এবং অনতিবিলম্বেই ছোট বোনকে হত্যা করে।

কায়সার অমৃতাকে একটি ভূগর্ভস্থ কয়েদখানায় নিয়ে যায় এবং অতিধিকে ডাকে। কায়সার  অতিধিকে বলে যে সে যদি ১২ ঘন্টার মধ্যে অমৃতাকে উদ্ধার করতে না আসে তবে সে অমৃতাকে হত্যা করবে। অতিধি কায়সারের ভাইকে অপহরণ করে এবং অমৃতার বিনিময়ে তাকে ছেড়ে দিতে রাজি হয়। কিন্তু কায়সার তার নিজের ভাইকে হত্যা করে কারণ তার কোনও দুর্বলতা ছিলনা। কায়সার প্রকাশ করে যে সে ইতিমধ্যেই অমৃতাকে হত্যা করেছে।  অতিধি তখন কায়সারের সমস্ত সাহায্যকারীদের হত্যা করে এবং কায়সারকে ভালোমত প্রহার করে। এরপর, কায়সার প্রকাশ করে যে সে অমৃতাকে হত্যা করার বিষয়ে মিথ্যা বলেছিল। সে এইসঙ্গে বলে যে অমৃতার স্নায়ু মারাত্মকভাবে ক্ষতিগ্রস্ত হয়েছে এবং সে একটি নির্দিষ্ট এয়ার ট্যাঙ্কে আটকে আছে। অতিধি অমৃতাকে উদ্ধার করে এবং কায়সারকে শেষ করে। অতিধি অমৃতার সাথে পুনরায় মিলিত হয় এবং অমৃতা বুঝতে পারে যে অতিধি তার বাবা-মায়ের মৃত্যুর জন্য দায়ী নয়।

 চরিত্র 

 মহেশ বাবু অতিধি চরিত্রে 
 অমৃতা রাও অমৃতা চরিত্রে
 বেবি অ্যানি তরুণী অমৃতা হিসেবে
 মুরলী শর্মা ইন্সপেক্টর অজয় ​​শাস্ত্রী / কায়সার হিসাবে
 আশিস বিদ্যার্থী ড্যানি ভাইয়ের চরিত্রে
 কোটা শ্রীনিবাস রাও মাচ্ছা শ্রীনু হিসাবে, একজন বিধায়ক যে কায়সারের অধীনে কাজ করে
 অজয় কায়সারের ভাইয়ের চরিত্রে
 নাসার অমৃতার কাকা, স্বরাষ্ট্রমন্ত্রী হিসেবে
 ব্রহ্মানন্দম শিবরামের চরিত্রে
 সুনীল অমৃতার বন্ধু হিসেবে
 রবি প্রকাশ রবি চরিত্রে, অতিধির বন্ধু
 প্রগতি অমৃতার বৌদির চরিত্রে
 সুব্বারাজু গনি ভাই চরিত্রে
 মাধবী লতা মাধবী চরিত্রে, অমৃতার বন্ধু
 অমৃতার মায়ের চরিত্রে অস্মিতা কারনানি
 রাজেন্দ্রন কায়সারের সহকারী হিসাবে
 প্রভাকর গুনের চরিত্রে
 শিশু কারমান সান্ধু
 হেমা
 শঙ্কর মেলকোট
 ইন্দ্রায়ুধ মণ্ডল (ক্যামিও) 
 বেণু মাধব (ক্যামিও)
 রাজীব কনকলা অমৃতার বাবার চরিত্রে (ক্যামিও)
 মালাইকা অরোরা খান (আইটেম নম্বর "রাত্রাইনা" গানে)


 সাউণ্ডট্র্যাক 
সঙ্গীত পরিচালনা করেছেন মণি শর্মা এবং প্রকাশ করেছে আদিত্য মিউজিক।
তেলুগু গানের তালিকা নং। শিরোনাম গানের কথা গায়ক(রা) দৈর্ঘ্য ১. "খবদ্দারানী" সিরিভেন্নেলা সীতারাম শাস্ত্রী নবীন মাধব, রাহুল নাম্বিয়ার ৪:২৭ ২. "গোনা গোনা" চন্দ্রবোস রীতা, নবীন মাধব ৪:২৮ ৩. "সত্যম এমিতো" সিরিভেন্নেলা সীতারাম শাস্ত্রী দীপু, ঊষা ৪:৪৯ ৪. "খিলাড়ি কুনা" বিশ্ব দীপক কার্তিক, রিতা ৪:১৭ ৫। "রাথ্রাইনা" ভাস্করভটলা রবি কুমার আনুশকা, রঞ্জিত, নবীন মাধব, সুচিত্রা ৪:৪৯ ৬। "ভাল্লা ভাল্লা" সিরিভেন্নেলা সীতারাম শাস্ত্রী রাহুল নাম্বিয়ার, দর্শনা ৪:২০ মোট দৈর্ঘ্য: 27:09

 প্রাপ্তি 
Rediff.com- এর একজন সমালোচক লিখেছেন যে এই ছবিটি "একটি 'দৃপ্ত' চিত্রনাট্যের মাধ্যমে নির্মিত যা কিছুটা হলেও মনোমুগ্ধকর, কিন্তু দীর্ঘ তিন ঘন্টা ধরে অতিরঞ্জিত"। Idlebrain.com- এর জীবি ছবিটির প্রথমার্ধের প্রশংসা করেছেন এবং শেষ ত্রিশ মিনিটের সমালোচনা করেছেন।

 বক্স অফিস 
ছবিটি বিশ্বব্যাপী ৮২০টি প্রেক্ষাগৃহে ৫০০টি মুদ্রণ সহ মুক্তি পায়। অতিধি প্রথম দিনে  কোটি এবং বিশ্বব্যাপী চার দিনে  কোটি আয় করে। অন্ধ্রপ্রদেশ থেকে আট দিনে এটি  কোটি আয় করে। ১১ দিনে ছবিটি বিশ্বব্যাপী   আয় করে। বিশ্বব্যাপী বক্স অফিসে ছবিটি চার সপ্তাহের মধ্যে  কোটি আয় করেছে।

 পুরস্কার 

 সেরা খলনায়কের জন্য নন্দী পুরস্কার - মুরলী শর্মা (২০০৭)(in Telugu)

 তথ্যসূত্র 

 বহিঃসংযোগ 

বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:সুইজারল্যান্ডে ধারণকৃত চলচ্চিত্র
বিষয়শ্রেণী:২০০০-এর দশকের তেলুগু ভাষার চলচ্চিত্র
বিষয়শ্রেণী:ইউটিভি মোশন পিকচার্সের চলচ্চিত্র
বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র
বিষয়শ্রেণী:২০০৭-এর চলচ্চিত্র